[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 25.2.2008

COM(2008) 117 окончателен

2002/0222 (COD)

СТАНОВИЩЕ НА КОМИСИЯТА

в съответствие с член 251, параграф 2, алинея 3, буква в) от Договора за ЕО относно измененията, внесени от Европейския парламент в общата позиция на Съвета по отношение на предложението за директива на Европейския парламент и на Съвета относно договорите за потребителски кредит, изменящо предложението на Комисията в съответствие с член 250, параграф 2 от Договора за ЕО

ЗА ИЗМЕНЕНИЕ ПРЕДЛОЖЕНИЕТО НА КОМИСИЯТА съгласно член 250, параграф 2 от Договора за ЕО

2002/0222 (COD)

СТАНОВИЩЕ НА КОМИСИЯТА

в съответствие с член 251, параграф 2, алинея 3, буква в) от Договора за ЕО относно измененията, внесени от Европейския парламент в общата позиция на Съвета по отношение на предложението за директива на Европейския парламент и на Съвета относно договорите за потребителски кредит, изменящо предложението на Комисията в съответствие с член 250, параграф 2 от Договора за ЕО

1. ХРОНОЛОГИЯ

Дата на изпращане на предложението на ЕП и на Съвета (документ COM(2002) 443 окончателен – 2002/0222 COD) | 12 септември 2002 г. |

Дата на становището на Европейския парламент (първо четене) | 20 април 2004 г. |

Дата на изпращане на първото изменено предложение | 29 октомври 2004 г. |

Дата на изпращане на второто изменено предложение | 7 октомври 2005 г. |

Дата на политическото споразумение в Съвета | 21 май 2007 г. |

Дата на приемане на общата позиция | 14 септември 2007 г. (с квалифицирано мнозинство) |

Дата на становището на Икономическия и социален комитет | 17 юли 2003 г. |

Дата на становището на Европейския парламент (второ четене) | 16 януари 2008 г. |

2. ЦЕЛ НА ПРЕДЛОЖЕНИЕТО НА КОМИСИЯТА

Предложението за нова директива за потребителския кредит преследва две цели: да се осигури високо равнище на защита на потребителите и да се установят условия за истински вътрешен пазар в областта на потребителския кредит.

Директивата от 1987 г. се основаваше на минимална хармонизация. Почти всички държави-членки в различна степен са надхвърлили тези стандарти, което спъва създаването на единен пазар. С цялостната хармонизация, и по-специално с хармонизацията в петте най-важни модула на директивата (преддоговорна и договорна информация, годишен процент на разходите (ГПР), правото на оттегляне и правото за предсрочно погасяване) се цели да се подпомогне създаването на единен пазар на потребителските кредити, тъй като ще отпадне необходимостта кредиторите да приспособяват продуктите си към различните национални законодателства на държавите-членки.

Настоящата директива за потребителския кредит (87/102/ЕО) бе приета през 1987 г. и предвижда само основни мерки за защита на потребителите. Развитието на пазара в последно време налага приспособяването на тези разпоредби.

3. СТАНОВИЩЕ НА КОМИСИЯТА ЗА ИЗМЕНЕНИЯТА, ПРЕДЛОЖЕНИ ОТ ПАРЛАМЕНТА

Европейският парламент гласува на второ четене консолидиран текст, в който се съдържат известен брой изменения на текста на общата позиция. Текстът е резултат от преговорите между Съвета, ЕП и Комисията. Най-важното и същевременно най-оспорваното изменение засяга компенсациите в случай на предсрочно погасяване на кредита. По отношение на определянето на размера на компенсацията, ЕП заличи позоваването на референтния лихвен процент на Европейската централна банка и добави възможността държавите-членки да въведат разпоредба, според която кредиторите могат по изключение да изискват компенсация, по-висока от горните граници, ако загубите им са по-големи от горните граници, а потребителите могат да искат намаляване на компенсацията, ако са в състояние да докажат обратното.

Комисията приема това изменение, както и всички други изменения, гласувани от ЕП. Резултатите от второто четене в ЕП са в общи линии задоволителни. Преддоговорната и договорната информация, както и годишният процент на разходите са изцяло хармонизирани. Правото на оттегляне е изцяло хармонизирано, като държавите-членки имат минималната възможност да намалят, при строго определени условия, периода за упражняване на правото на оттегляне от 14 дни на 7 дни. Комисията би предпочела по-пълна хармонизация в тази област, както и в областта на компенсациите в случай на предсрочно погасяване. Тя все пак приема възможностите за собствени решения, дадени на държавите-членки като част от общо пакетно споразумение, което ще установи високи стандарти в защитата на потребителите, като същевременно ще определи условия за истински вътрешен пазар в областта на потребителския кредит.

4. ЗАКЛЮЧЕНИЕ

В съответствие с член 250, параграф 2, от Договора за ЕО Комисията изменя предложението си по описания по-горе начин.